Diari Oficial de la Generalitat Valenciana


Sumari del DOGV 9035, del 05-03-2021 (2021/1984)

Sol·licitud d'ofertes per a l'arrendament d'un immoble per a albergar noves sales de vista i un jutjat d'imminent creació en el partit judicial d'Alzira.
---------------------------------------------------------------------------------------------------------------------------------------------------------

### Dades del document

Número de DOGV
:   9035

Data del DOGV
:   05-03-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/1984


Data del document
:   28-02-2021

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública
    * contracte administratiu

Sol·licitud d'ofertes per a l'arrendament d'un immoble per a albergar noves sales de vista i un jutjat d'imminent creació en el partit judicial d'Alzira. [2021/1984]  
La Conselleria de Justícia, Interior i Administració Pública està interessada a llogar, de conformitat amb el que disposa la Llei 14/2003, de 10 d'abril, de patrimoni de la Generalitat Valenciana, un immoble per a albergar noves sales de vista i un jutjat d'imminent creació en el partit judicial d'Alzira (València).  
  
1. Requisits de l'immoble  
Situació: el local ha d'estar tan pròxim com siga possible de l'actual seu judicial situada a la ronda d'Algemesí, plaça de la Morera, preferentment a una distància inferior a 650 metres (8 minuts caminant).  
Ubicació: donada l'alta afluència, tant d'usuaris de la justícia com professionals d'aquesta, el local haurà d'estar situat a la planta baixa.  
Superfície en m²: la superfície necessària serà de 400 m² aproximadament, considerant:  
- 250 m² per a un nou jutjat que incloga zones de trànsit i espera.  
  
- 150 m² per a dues noves sales de vista.  
La superfície de 400 m² podrà pertànyer a un o a diversos locals, sempre que aquests siguen confrontants i cadascun compte amb les condicions preestablides. En cas que l'oferta estiga composta per dos o més locals, els respectius propietaris acceptaran, pel mer fet de presentar l'oferta, que els locals puguen ser comunicats entre ells.  
Accés: haurà de comptar amb accés independent i directe des de la via pública.  
Accessibilitat: tindrà nivell d'accessibilitat adaptat, o susceptible de ser adaptat, amb accés públic a peu pla des de la via pública, hauran de desenvolupar-se en una sola planta.  
Entorn: urbà, consolidat i amb ràpida connexió amb la seu judicial.  
  
Viabilitat d'ús: ús administratiu per a seu judicial.  
Serveis urbanístics:  
A peu de parcel·la, amb connexió a xarxa de subministrament d'energia elèctrica, xarxa de proveïment d'aigua i xarxa de sanejament.  
Estat de conservació: preferentment condicionat en acabats (sòl, falsos sostres, il·luminació, climatització, etc.).  
Tipologia: edificació amb il·luminació i ventilació directes, preferiblement local amb llum natural. L'altura lliure del local haurà de ser igual o superior a 3,00 m.  
Oferta econòmica: a l'efecte de valorar les propostes presentades, s'adjuntarà oferta econòmica, amb IVA i sense, referència cadastral, descripció de l'immoble i documentació fotogràfica i planimètrica justificativa.  
Període de carència: en la valoració de les ofertes es tindrà en compte el període de carència oferit pels titulars dels locals. Aquest període s'establirà en funció de la duració de les obres d'adequació dels espais, si escau, i del període entre la formalització del contracte i la posada en funcionament de les dependències.  
  
2. Informació i contacte  
Dependència: Secretaria General Administrativa. Servei de Personal i Gestió Administrativa.  
Adreça: carrer de la Democràcia, núm. 77. Ciutat Administrativa 9 d'Octubre. Torre 4.  
Telèfon: 350 722 512 / 851055673  
Correu electrònic: spyga\_svaxeexg@zhj.ro  
  
3. Termini i lloc de presentació de les propostes  
Vint dies naturals a comptar des de l'endemà de la publicació d'aquest anunci.  
Presentació de les propostes en el correu electrònic:   
spyga\_hcvsxpcv@bjv.wx  
  
València, 28 de febrer de 2021.- La sotssecretària: María Belén Cardona Rubert.